Document ID: 32012D0059

DEĊIŻJONI TAL-KUNSILL
tal-24 ta’ Jannar 2012
li taħtar tliet membri tal-Bord Konsultattiv Ewropew għall-Governanza tal-Istatistika
(2012/59/UE)
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidra d-Deċiżjoni Nru 235/2008/KE tal-Parlament Ewropew u tal-Kunsill tal-11 ta’ Marzu 2008 li tistabbilixxi Bord Konsultattiv Ewropew għall-Governanza tal-Istatistika (1), u b’mod partikolari l-Artikolu 3 tagħha,
Wara li kkunsidra l-opinjoni tal-Kummissjoni Ewropea,
Billi:
(1)
Fis-16 ta’ Marzu 2009, il-Kunsill adotta d-Deċiżjoni 2009/250/KE (2) sabiex jaħtar tliet membri tal-Bord Konsultattiv Ewropew għall-Governanza tal-Istatistika (“il-Bord”) għal perijodu ta’ tliet snin mit-23 ta’ Marzu 2009.
(2)
Huwa għalhekk meħtieġ li jinħatru tliet membri ġodda sabiex jassumu l-funzjonijiet tagħhom meta jiskadu l-mandati li bdew fit-23 ta’ Marzu 2009.
(3)
Taħt l-Artikolu 3(2) tad-Deċiżjoni Nru 235/2008/KE, il-membri tal-Bord għandhom jintgħażlu minn fost esperti li għandhom kompetenza eċċellenti fil-qasam tal-istatistika,
ADOTTA DIN ID-DEĊIŻJONI:
Artikolu 1
Dawn li ġejjin huma b’dan maħtura bħala l-membri li jirrappreżentaw lill-Kunsill fil-Bord Konsultattiv Ewropew għall-Governanza tal-Istatistika, għal perijodu ta’ tliet snin mit-23 ta’ Marzu 2012:
Mr Günter KOPSCH.
Ms Pilar MARTÍN-GUZMÁN.
Mr Edvard OUTRATA.
Artikolu 2
Din id-Deċiżjoni għandha tidħol fis-seħħ fit-tielet jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
Magħmul fi Brussell, l-24 ta’ Jannar 2012.

Labels: 15
19